ভারতের তিন প্রতিবেশী দেশ থেকে দূতাবাস সরাচ্ছে ফিনল্যান্ড! কেন?

ওয়েব ডেস্ক : ভারতের তিন প্রতিবেশি দেশ থেকে নিজেদের দূতাবাস সরিয়ে নিতে চলেছে ফিনল্যান্ড (Finland)। শনিবার এক বিজ্ঞপ্তি দিয়ে সান্টা ক্লজের এই দেশের তরফে এ কথা জানানো হয়েছে। তাতে জানানো হয়েছে পাকিস্তান (Pakistan), মায়ানমার (Myanmar) ও আফগানিস্তান (Afganistan) থেকে তারা তাদের দূতাবাস (Embassy) তুলে নেবে। কিন্তু কেন এমন সিদ্ধান্ত নেওয়া হয়েছে, তা জানানো হয়েছে ফিনল্যান্ডের সরকারের তরফে।

মূলত, ভারতের সঙ্গে বন্ধুত্ব থাকলেও, এই তিন দেশে আর দূতাবাস রাখতে আগ্রহী নয় ফিনল্যান্ড (Finland)। তাদের সরকারের তরফে বিবৃতিতে জানানো হয়েছে, ইসলামাবাদ, কাবুল এবং ইয়াংগনের দূতাবাস বন্ধের সিদ্ধান্ত নিয়েছে বিদেশ মন্ত্রক। এই দেশগুলির রাজনৈতিক পরিস্থিতি ও সীমিত বাণিজ্য এবং অর্থনৈতিক কারণে এমন সিদ্ধান্ত নেওয়া হয়েছে। সঙ্গে জানানো হয়েছে, ২০২৬ সালের মধ্যে তিন দেশ থেকে দূতাবাস বন্ধ করে দেওয়া হবে।

আরও খবর : ঘূর্ণিঝড় ‘দিতওয়া’র তাণ্ডবে শ্রীলঙ্কায় মৃতের সংখ্যা ছাড়াল ৩০০!

প্রসঙ্গত, গোটা বিশ্বের সঙ্গে নিজেদের কূটনৈতিক ব্যবস্থা ঝালিয়ে নিতে চাইছে ফিনল্যান্ড। নিজেদের উপস্থিতি বিশ্বে আরও বাড়াতে আমেরিকাতেও নতুন কনসুলেট জেনালের স্থাপন করতে চাইছে সে দেশের সরকার। সেটি স্থাপন করা হবে হিউস্টনে। এর পাশপাশি বিভন্ন জায়গায় তারা বাণিজ্য সংক্রান্ত দফতর খুলতে চায়। ফিনল্যান্ডের তরফে জানানো হয়েছে, অন্যান্য দেশে নিজেদের উপস্থিতি দীর্ঘমেয়াদি করতেই, পাকিস্তান, মায়ানমার ও আফগানিস্তানে দূতাবাস (Embassy) বন্ধ করতে চলেছে ফিনল্যান্ড।

প্রসঙ্গত, সম্প্রতি সংঘর্ষে জড়িয়ে পড়েছিল পাকিস্তান ও আফগানিস্তান। ফলে দুই দেশের সম্পর্ক তলানিতে এসে ঠেকেছে। অন্যদিকে জেলের মধ্যে পাকিস্তানের প্রাক্তন প্রধানমন্ত্রী ইমরান খান জেলের মধ্যে কী অবস্থায় রয়েছেন, তা নিয়েও বিতর্ক রয়েছে। অন্যদিকে মায়ানমারে ২০২১ সাল থেকে গৃহযুগ্ধ চলছে। বর্তমান এই পরিস্থিতি দেখে, তার পর এই সব দেশগুলির সঙ্গে বাণিজ্যিক পরিমাণ বিবেচনা করেই এমন সিদ্ধান্ত নিয়েছে ফিনল্যান্ড।